Държавен вестник, бр. 74, 2016 г., стр. 57

БРОЙ  74	
Д Ъ Р Ж А В Е Н  В Е С Т Н И К 	
СТР.  57  
(5) Изпитите при външните оценявания по 
чл. 45, ал. 3, 4 и 5 се провеждат едновременно 
за всички ученици, участващи във външното 
оценяване.
(6) Изпитите при външните оценявания 
по чл. 45, ал. 3 и 4 се провеждат в края на 
учебен срок и/или в края на учебна година.
(7) Датата за провеждане на изпит от външ-
ното оценяване се определя, както следва:
1. регионално външно оценяване – със 
заповед на началника на регионалното упра-
вление на образованието преди началото на 
съответния учебен срок;
2. училищно външно оценяване – със за-
повед на директора на училището поне един 
месец преди провеждането на изпита;
3. за оценяването по чл. 45, ал. 5 – със 
заповед на директора на специализирано-
то обслужващо звено по чл. 50, ал. 1, т. 4 
ЗПУО поне един месец преди провеждането 
на изпита.
(8) В заповедта по ал. 7 се посочват и 
конкретните цели на външното оценяване.
Чл. 74. (1) За провеждане на външно 
оценяване началникът на РУО, директорът 
на училището или съответно директорът 
на специализираното обслужващо звено по 
чл. 50, ал. 1, т. 4 ЗПУО със заповед възла-
га на комисия определянето на формат на 
външното оценяване, разработването на 
спецификации, подготовката и експертната 
оценка на изпитни задачи, конструирането 
на изпитни материали, конкретни правила 
за оценяването. 
(2) При процедурите по разработването на 
спецификации, подготовката и експертната 
оценка на изпитните задачи, както и съста-
вянето на изпитните материали и придружа-
ващите ги конкретни правила за оценяване 
се осъществяват дейностите по чл. 58. 
(3) Изпитните материали за външните 
оценявания и конкретните правила за оце-
няването им се утвърждават със заповед на:
1. началника на регионалното управление 
на образованието – в случаите на регионално 
външно оценяване;
2. директора на училището – в случаите 
на училищно външно оценяване;
3. директора на специализираното обслуж-
ващо звено по чл. 50, ал. 1, т. 4 ЗПУО – в 
случаите на чл. 45, ал. 5.
Чл. 75. (1) На учениците с нарушено зрение 
изпитните материали за външни оценявания 
се предоставят на брайлов шрифт или на 
компютърна говореща програма (Jaws).
(2) За ученици със СОП лице, посочено 
със заповед на началника на регионалното 
управление на образованието, директора 
на училището или съответно на директора 
на специализираното обслужващо звено по 
чл. 50, ал. 1, т. 4 ЗПУО, адаптира изпитните 
материали: 
1. на уголемен шрифт Arial, bold 22 pt. – за 
писменото изпитване на слабовиждащите 
ученици;
2. на уголемен шрифт Arial, bold 16 pt. – за 
писменото изпитване на ученици с обучител-
ни трудности при дислексия, дискалкулия и 
дисграфия.
Чл. 76. (1) Правилата за организиране и 
провеждане на външните оценявания, както 
и задълженията на всички участници в тях 
се определят със съответните заповеди по 
чл. 73, ал. 7.
(2) Заповедите по ал. 1 определят и усло-
вията и реда за проверката и оценяването на 
изпитните работи от съответното външно 
оценяване.
(3) Проверката на изпитните работи и 
оценяването на резултатите от обучението 
на учениците, участващи във външно оце-
няване, се осъществява на едно или повече 
места от комисии, които включват учители 
по съответния учебен предмет, определени 
със заповед на съответния орган по чл. 45, 
ал. 3, 4 или 5.
(4) Проверката на изпитните работи от 
съответното външно оценяване може да се 
осъществява в компютърна среда и/или на 
хартия в зависимост от вида на задачите.
(5) Проверката и оценяването се осъщест-
вяват в съответствие с конкретните прави-
ла за оценяване, утвърдени в заповедта по 
чл. 74, ал. 3.
(6) Ученикът и неговите родители (на-
стойници, попечители, представители на 
непридружените малолетни и непълнолетни 
лица, търсещи или получили международна 
закрила) може да се запознаят с индивиду-
алния резултат на ученика при условия и по 
ред, определени със заповед на директора 
на училището, в което се обучава ученикът.
Г л а в а  ч е т в ъ р т а
ДЪРЖАВНИ ЗРЕЛОСТНИ ИЗПИТИ ЗА 
ПРИДОБИВАНЕ НА СРЕДНО ОБРАЗО-
ВАНИЕ
Раздел I
Общи положения
Чл. 77. (1) Основни цели на държавните 
зрелостни изпити са:
1. диагностика на индивидуалните пости-
жения на учениците в края на средната степен 
на образование;
2. установяване на степента на постигане 
на отделни очаквани резултати от обучението 
по учебен предмет, определени в държавния 
образователен стандарт за общообразователна 
подготовка или в държавния образователен 
стандарт за профилирана подготовка по съ-
ответния предмет;
3. мониторинг на образователния процес 
за прилагане на политики и мерки, насочени 
към подобряване качеството на образование.